17/11/2022 | Administración LocalMunicipal
A Laracha
II edición concurso de fotografía a Laracha no obxectivo

Por resolución de Alcaldía núm.1416/2022 de 14 de novembro de 2022 as bases reguladoras do II concurso de fotografía “A Laracha no Obxectivo” co seguinte contido: BASES REGULADORAS DO II CONCURSO DE FOTOGRAFÍA “A LARACHA NO OBXECTIVO” A Concellería de Turismo do Concello da Laracha convoca a II edición do concurso de fotografía “A Laracha no obxectivo”, coas condicións e características recollidas nestas bases. Convócanse dúas modalidades: a modalidade xeral e a modalidade redes sociais. O concurso é gratuíto e poderán acceder as persoas físicas maiores de idade que o soliciten segundo o modelo incluído no Anexo 1. Así como, as persoas físicas menores de idade, que ademais deberán estar debidamente autorizadas, segundo o modelo incluído no Anexo 2. As fotografías presentadas serán cedidas ao Concello da Laracha para seren utilizadas en carteis, calendarios, exposicións, folletos e publicidade e propaganda do Concello, sen dereito a indemnización algunha por este feito. Toda e todo participante, polo feito de selo, manifesta coñecer e aceptar as bases de participación, ademais serán as únicas e exclusivas responsables da autoría, orixinalidade e contidos das súas fotografías, debendo, se fose necesario, contar cos permisos das persoas retratadas. A fotografía deberá mostrar o patrimonio natural ou o patrimonio cultural -material e inmaterial- do concello da Laracha. É obrigatorio que o lugar, entorno ou ben sexa do concello da Laracha, e como tal sexa recoñecible. Non se admitirán aquelas fotografías que non cumpran este requisito. Cada concursante poderá presentar un máximo de 3 fotografías inéditas que non poden estar xa seleccionadas ou premiadas en ningún outro certame ou concurso, en cor ou branco e negro, e coas seguintes características: - O soporte será obrigatoriamente dixital. As fotografías deberán ter unha resolución mínima de 3000 x 2000 píxeles, e os formatos admitidos serán JPG, TIFF e PNG. - Cada fotografía debe levar un título como nome de arquivo. - No caso de fotografías retocadas, é preciso xuntar os ficheiros orixinais coa seguinte denominación: título, seguido de guión baixo, seguido da palabra “orixinal” (isto é: título da foto_orixinal). Só se admitirán axustes básicos (cor, temperatura, enfoque, brillo e contraste). Quedarán excluídas as fotografías con importantes retoques ou alteracións, tanto manuais ou dixitais. As fotografías presentaranse do seguinte xeito: – Nun sobre grande escribirase exclusivamente de forma visible: II Concurso de fotografía A Laracha no obxectivo, sen ningún outro tipo de identificación que permita coñecer a identidade do autor. – No interior deste sobre incluirase un CD ou lapis de memoria que conteña exclusivamente as fotografías presentadas, co seu título, como nome do arquivo. Estes nomes, así como o pseudónimo, figurarán tamén visibles na carátula do CD. – Xunto ao CD ou lapis de memoria, e no interior do sobre grande, incluirase un sobre pequeno pechado sen ningún tipo de información no seu exterior. No interior deste sobre introducirase unha folla cos seguintes datos: a) O documento correspondente ao Anexo 1, no caso de maiores de idade, ou o Anexo 2, no caso de menores de idade. b) E, un documento de libre configuración no que se inclúa o título de cada unha das fotografías, cunha breve explicación do lugar e data na que foi realizada. O lugar de presentación será o rexistro da Casa do Concello (Praza do Concello, s/n, 15145 A Laracha). O formulario de participación (Anexo 1) debidamente cuberto deberá presentarse no rexistro presencial do Concello da Laracha no prazo de 15 días naturais a contar dende a publicación destas bases na web municipal https://www.alaracha. gal/ Na páxina web publicarase o prazo de inicio e fin de presentación de solicitude. Entregarase xustificante de presentación da solicitude de participación, garantindo o anonimato dos participantes. Ao remate do prazo de presentación establecido, publicarase na web do Concello unha lista cos títulos de cada obra presentada. O xurado poderá outorgar un máximo de 30 puntos a cada unha das fotografías, de acordo cos seguintes criterios: – Polo impacto visual: ata 10 puntos. Sensación que se percibe ao observar a imaxe por primeira vez, atraendo a atención sobre as demais ou evocando algún tipo de sentimento. – Pola calidade técnica-artística: ata 10 puntos. Foco, nitidez, balance de cores, iluminación, composición, exposición e presentación. – Pola creatividade: ata 10 puntos. Orixinalidade en canto ao tema, destacando en canto ao modo de presentar o patrimonio fotografado. O xurado estará formado por: - Dous profesionais da fotografía, de empresas e medios de comunicación ou do sector turístico relacionados co entorno da Laracha. - E un representante do Concello. A composición exacta do xurado darase a coñecer con suficiente antelación ao fallo do concurso a través da web municipal. Finalizado o prazo de presentación e desde o departamento de Turismo do Concello, descargaranse todas as fotografías presentadas e comprobarase que os participantes achegaran toda a información requirida no punto 5 (Forma de presentación), aceptándose só aquelas fotografías dos participantes que cumpran este deber. O sobre pequeno pechado só se abrirá unha vez finalizado o concurso. O xurado, en día e hora que se anunciará igualmente na web municipal, visualizará as imaxes aceptadas, descartando aquelas que incumpran o requisito sinalado no punto 3 (Temática), sobre a obrigatoriedade de que o lugar, entorno ou ben sexa do concello da Laracha e como tal sexa recoñecible. Sobre as fotografías restantes realizarase a selección. Establécense os seguintes premios, que poderán ser declarados desertos e estarán suxeitos ao disposto na lexislación fiscal vixente no momento da concesión: – 1.º premio: 600 € – 2.º premio: 400 € – 3.º premio: 250 € Os premios serán entregados simbolicamente nun acto público en data e lugar que se dará a coñecer con suficiente antelación, sen prexuízo de que nos días seguintes ao acto se realice o efectivo ingreso do premio na conta bancaria do beneficiario, ou na conta do pai, nai ou representante legal, no caso de que se trate de un menor. O concurso é gratuíto e poderán acceder as persoas físicas maiores ou menores de idade segundo o formulario online, no que se autorizará ao Concello da Laracha a compartir a imaxe nas redes sociais municipais. A fotografía presentada será cedida ao Concello da Laracha para ser utilizada en carteis, calendarios, exposicións, folletos e publicidade e propaganda do Concello, sen dereito a indemnización algunha por este feito. Toda e todo participante, polo feito de selo, manifesta coñecer e aceptar as bases de participación, ademais serán as únicas e exclusivas responsables da autoría, orixinalidade e contidos da súa fotografía, debendo, se fose necesario, contar cos permisos das persoas retratadas. O Concello da Laracha resérvase o dereito a descualificar a calquera participante se existe calquera sospeita de uso fraudulento das ferramentas e na forma de participar no concurso. Por este motivo, poderanse tomar as medidas oportunas tales como, bloquear usuarios, descualificar contidos ou usuarios ou calquera outra acción que o Concello da Laracha estime oportuna. Asemade poderá realizar as comprobacións necesarias co fin de evitar duplicidade de participacións así como para eliminar aos participantes que non cumpran cos requisitos mencionados ou que participen de forma fraudulenta como, por exemplo, mediante o uso de bots ou sistemas automáticos de votos. O Concello da Laracha resérvase o dereito de modificación e borrado de calquera contido duplicado, erróneo, que se considere fora de contexto ou calquera outro criterio que o Concello da Laracha crea convinte. O Concello da Laracha resérvase o dereito de suspender ou eliminar aquelas achegas ou comentarios que incumpran estas condicións. A presentación de traballos neste concurso supón a aceptación íntegra das presentes bases. O incumprimento dalgún dos seus apartados levarían implícita a exclusión do concurso da obra presentada. A fotografía deberá mostrar o patrimonio natural ou o patrimonio cultural -material e inmaterial- do concello da Laracha. É obrigatorio que o lugar, entorno ou ben sexa do concello da Laracha, e como tal sexa recoñecible. Non se admitirán aquelas fotografías que non cumpran este requisito. Cada concursante poderá presentar un máximo de 1 fotografía inédita que non pode estar xa seleccionada ou premiada en ningún outro certame ou concurso, en cor ou branco e negro, e coas seguintes características: – O soporte será obrigatoriamente dixital. As fotografías deberán ser de alta resolución, e os formatos admitidos serán JPG, TIFF e PNG. – A fotografía debe levar un título como nome de arquivo. – No caso de fotografías retocadas, é preciso xuntar os ficheiros orixinais coa seguinte denominación: título, seguido de guión baixo, seguido da palabra “orixinal” (título da foto_orixinal). Só se admitirán axustes básicos (cor, temperatura, enfoque, brillo e contraste). Quedarán excluídas as fotografías con importantes retoques ou alteracións, tanto manuais ou dixitais. O formulario de inscrición (Anexo 3) estará dispoñible na páxina web do Concello (https://www.alaracha. gal/) durante o prazo de 15 días a contar dende a publicación das bases na páxina web. O formulario de inscrición indicado anteriormente, conta cun apartado no que o concursante pode xuntar a fotografía que se presente ao concurso, e no seu caso a fotografía sen retocar. Na páxina web publicarase o prazo de inicio e fin de presentación de solicitude. Ao remate do prazo de presentación establecido, publicarase na web do Concello unha lista cos títulos de cada obra presentada. Un día hábil despois do fin do prazo de presentación o Concello publicará no Facebook de Turismo da Laracha (https://es-es.facebook.com/TurismoALaracha/) as fotografías participantes nesta modalidade do concurso. A partir do momento da publicación, as usuarias e usuarios das redes sociais poderán valorar as fotografías exclusivamente a través da opción “gústame” nas fotografías publicadas. O prazo de valoración abarcará dende o momento da publicación ata dez días naturais despois. Establécese un único premio de 250€ para a fotografía que reciba máis “gústame”, carecendo de validez calquera outro tipo de reacción. En caso de empate, o premio repartirase entre os gañadores. Os premios serán entregados simbolicamente nun acto público en data e lugar que se dará a coñecer con suficiente antelación, sen prexuízo de que nos días seguintes ao acto se realice o efectivo ingreso do premio na conta bancaria do beneficiario, ou na conta do pai, nai ou representante legal, no caso de que se trate de un menor. Cada concursante que resulte premiado deberá achegar a seguinte documentación: – Copia do DNI. – Declaración responsable na que conste que non está incurso en ningunha das causas que determina o artigo 13 da Lei 38/2003, do 17 de novembro, xeral de subvencións, que está ao corrente das súas obrigas tributarias (Estado, Comunidade Autónoma e Concello da Laracha) e fronte á Seguridade Social, e que non é debedor por resolución de procedencia de reintegro de subvención. – Certificación da conta bancaria, na que se ingresará o premio. O Concello da Laracha resérvase a facultade decisoria no caso de controversia á hora de interpretar estas bases. As presentes bases publicaranse na páxina web do Concello da Laracha, e se difundirán a través das redes sociais do propio concello e medios de comunicación. Ningún concursante poderá ser premiado por máis dunha fotografía que presente ao concurso. Establécense os seguintes medios para a obtención de calquera información adicional: – Correo electrónico: turismo@alaracha. gal – Teléfono 981 605001 En A Laracha, 14 de novembro de 2022. O alcalde, José Manuel López Varela ANEXO 1.- MODELO DE SOLICITUDE PARA PARTICIPANTES MAIORES DE IDADE NO II CONCURSO DE FOTOGRAFÍA ”A LARACHA NO OBXECTIVO”. MODALIDADE XERAL. Declaro que comprendo e acepto as bases do II Concurso de fotografía “A Laracha no obxectivo” organizado polo Concello da Laracha, así como a autoría, orixinalidade e inexistencia de premios ou selección previas noutros concursos, das fotografías presentadas. Cedo as mesmas ao Concello da Laracha para seren utilizadas en carteis, calendarios, exposicións, folletos e publicidade e propaganda do Concello, sen dereito a indemnización algunha por este feito. De acordo coa Lei Orgánica 3/2018, de 5 de decembro, de Protección de Datos Persoais e Garantía dos Dereitos dixitais, informámoslle que os seus datos serán incluídos nun ficheiro do que é titular o Concello da Laracha e poderán ser utilizados para atender a solicitude formulada neste formulario. Informámoslle, ademais, que poderá executar os seus dereitos de acceso, rectificación, cancelación e oposición no enderezo: Concello da Laracha, Praza do Concello s/n 15145 - A Laracha (A Coruña). De acordo coa Lei Orgánica 3/2018, de 5 de decembro, de Protección de Datos Persoais e Garantía dos Dereitos dixitais, informámoslle que os seus datos serán incluídos nun ficheiro do que é titular o Concello da Laracha e poderán ser utilizados para atender a solicitude formulada neste formulario. Informámoslle, ademais, que poderá executar os seus dereitos de acceso, rectificación, cancelación e oposición no enderezo: Concello da Laracha, Praza do Concello s/n 15145 - A Laracha (A Coruña). Autorizo ao Concello da Laracha a que utilice os datos facilitados nesta inscrición para o exercicio das súas competencias administrativas e de organización de cara ao concurso de fotografía “A Laracha no obxectivo”. En A Laracha, a de do ano Firmado: ANEXO 2.- MODELO DE SOLICITUDE PARA PARTICIPANTES MENORES DE IDADE NO II CONCURSO DE FOTOGRAFÍA “A LARACHA NO OBXECTIVO”. MODALIDADE XERAL. (Nome e apelidos da nai/pai/titora ou titor legal), con NIF. (NIF nai/pai/titora ou titor legal), con teléfono de contacto. e correo electrónico., manifesto: Que coñezo as bases do concurso, e autorizo expresamente a participación da/do menor no II Concurso de fotografía “A Laracha no obxectivo” organizado polo Concello da Laracha, así como o tratamento dos datos e imaxes do mesmo, sempre coa finalidade do desenvolvemento do presente concurso. Declaro a autoría, orixinalidade e inexistencia de premios ou selección previas noutros concursos das fotografías presentadas pola/polo menor. Así, mesmo e en nome do meu fillo, filla, tutelado ou tutelada cedo as mesmas ao Concello da Laracha para seren utilizadas en carteis, calendarios, exposicións, folletos e publicidade e propaganda do Concello, sen dereito a indemnización algunha por este feito. De acordo coa Lei Orgánica 3/2018, de 5 de decembro, de Protección de Datos Persoais e Garantía dos Dereitos dixitais, informámoslle que os seus datos serán incluídos nun ficheiro do que é titular o Concello da Laracha e poderán ser utilizados para atender a solicitude formulada neste formulario. Informámoslle, ademais, que poderá executar os seus dereitos de acceso, rectificación, cancelación e oposición no enderezo: Concello da Laracha, Praza do Concello s/n 15145 – A Laracha (A Coruña). De acordo coa Lei Orgánica 3/2018, de 5 de decembro, de Protección de Datos Persoais e Garantía dos Dereitos dixitais, informámoslle que os seus datos serán incluídos nun ficheiro do que é titular o Concello da Laracha e poderán ser utilizados para atender a solicitude formulada neste formulario. Informámoslle, ademais, que poderá executar os seus dereitos de acceso, rectificación, cancelación e oposición no enderezo: Concello da Laracha, Praza do Concello s/n 15145 - A Laracha (A Coruña). Autorizo ao Concello da Laracha a que utilice os datos facilitados nesta inscrición para o exercicio das súas competencias administrativas e de organización de cara ao concurso de fotografía “A Laracha no obxectivo”. En A Laracha, a de do ano Firmado: ANEXO 3.- MODELO DE FORMULARIO DE INSCRICIÓN PARA PARTICIPANTES NO II CONCURSO DE FOTOGRAFÍA “A LARACHA NO OBXECTIVO”. MODALIDADE REDES SOCIAIS. O enlace a este formulario é o que segue: https://forms.gle/32M4fZzLCb7dn6Jo6A Laracha, 14 de Novembro de 2022 O Alcalde José Manuel López Varela